ครม. เตรียมรับทราบผลการประชุมพลังงาน เห็นชอบให้ตรึงราคาขายปลีกน้ำมันดีเซล 32 บาทออกไปอีก 1 สัปดาห์
การประชุม ครม. วันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีประเด็นที่น่าสนใจเข้าสู่การพิจารณาหลายเรื่อง โดยคาดว่า จะมีการหารือช่วยเหลือประชาชนหลังราคาพลังงานปรับตัวเพิ่มขึ้นต่อเนื่องส่งผลให้ราคาสินค้าปรับตัวขึ้นตาม ซึ่งที่ประชุมจะรับทราบผลการประชุมพลังงาน เห็นชอบให้ตรึงราคาขายปลีกน้ำมันดีเซล 32 บาทออกไปอีก 1 สัปดาห์ เพื่อบรรเทาความเดือดร้อนของประชาชนและภาคขนส่ง รายงานผลการตรวจสอบรับรองงบการเงิน ของการรถไฟฟ้าขนส่งมวลชนแห่งประเทศไทย สําหรับปีสิ้นสุดวันที่ 30 กันยายน 2565 รับทราบประกาศกระทรวงมหาดไทย เรื่อง การอนุญาตให้คนต่างด้าวบางจําพวก เข้ามาอยู่ในราชอาณาจักรเป็นกรณีพิเศษ ตามมาตรการกระตุ้นเศรษฐกิจและการลงทุนโดยการดึงดูดคนต่างด้าวที่มีศักยภาพสูงสู่ประเทศไทย รับทราบการดําเนินการของสํานักงานคณะกรรมการส่งเสริมการลงทุนตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทยกระทรวงการคลัง เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้น ภาษีมูลค่าเพิ่ม (ฉบับที่ ..) พ.ศ. .... มาตรการภาษีเพื่อส่งเสริมการลงทุนในกิจการศูนย์ ข้อมูล (Data Center)] กระทรวงพาณิชย์ เสนอ การเข้าร่วมโครงการประกันรายได้เกษตรกรผู้ปลูกมันสําปะหลัง ปี 2563/64 ของเกษตรกรที่มีวันเพาะปลูกก่อน 1 เมษายน 2563 และเก็บเกี่ยวหลังวันที่ 1 ธันวาคม 2563 เพิ่มเติมสำนักปลัดสำนักนายรัฐมนตรี ขอความเห็นชอบให้ข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ และพนักงานรัฐวิสาหกิจลาเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิม พระชนมพรรษา 90 พรรษา 12 สิงหาคม 2565 โดยไม่ถือเป็นวันลาคณะกรรมการกองทุนหมุนเวียน เสนอความเห็นเรื่อง การกําหนดให้ผู้ประกันตน สามารถนําเงินกรณีชราภาพบางส่วนออกมาใช้ก่อน หรือนําไปเป็นหลักประกันกับสถาบันการเงินที่ทําความ ตกลงกับสํานักงานประกันสังคมตามร่างพระราชบัญญัติประกันสังคม (ฉบับที่ ..) พ.ศ. .... กระทรวงแรงงานเสนอ ร่างพระราชบัญญัติประกันสังคม (ฉบับที่ ..) พ.ศ. ... กระทรวงการคลังเสนอมาตรการทางภาษีและค่าธรรมเนียมสําหรับทรัสต์เพื่อการลงทุนในอสังหาริมทรัพย์ที่มีข้อกําหนดในการซื้อทรัพย์สินคืน (มาตรการฯ REIT buy-back) และการพิจารณาผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุม ภายใต้พระราชกําหนดฯ เพิ่มเติม พ.ศ.2565